CELEX: C2004/262/99
Language: el
Date: 2004-10-23 00:00:00
Title: Υπόθεση T-342/04: Προσφυγή της Herta Adam κατά της Επιτροπής των Ευρωπαϊκών, που ασκήθηκε στις 9 Αυγούστου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/54
            
         Προσφυγή της Herta Adam κατά της Επιτροπής των Ευρωπαϊκών, που ασκήθηκε στις 9 Αυγούστου 2004
   (Υπόθεση T-342/04)
   (2004/C 262/99)
   Γλώσσα διαδικασίας: η γαλλική
   Η Herta Adam, κάτοικος Βρυξελλών, εκπροσωπούμενη από τους Sébastien Orlandi, Albert Coolen, Jean-Noël Louis και Etienne Marchal, δικηγόρους, με τόπο επιδόσεων στο Λουξεμβούργο, άσκησε στις 9 Αυγούστου 2004, ενώπιον του Πρωτοδικείου των Ευρωπαϊκών Κοινοτήτων, προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής περί μη χορηγήσεως στην προσφεύγουσα του ευεργετήματος του επιδόματος αποδημίας που προβλέπει το άρθρο 4, παράγραφος 1, στοιχείο α), του παραρτήματος VII του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων (ΚΥΚ),
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα:
   Προς στήριξη της προσφυγής της, η προσφεύγουσα επικαλείται παράβαση του άρθρου 4 του παραρτήματος VII του ΚΥΚ, καθόσον ο χρόνος κατά τον οποίο εργάστηκε στο γραφείο της αντιπροσωπείας ενός γερμανικού Land στις Βρυξέλλες δεν θεωρήθηκε από την Επιτροπή ως κατάσταση προκύπτουσα από την παροχή υπηρεσιών σε άλλο κράτος. Η προσφεύγουσα επικαλείται επίσης την αρχή της ίσης μεταχειρίσεως.